Ja, det er svært at overskue hvilken model der er den helt rigtige for netop dig med de mange forskellige typer og prisniveauer. Tal med cykelhandleren om dine behov og prøv flere modeller før købet. Tænk over, hvad cyklen primært skal benyttes til, hvor langt du har brug for at køre per opladning af batteriet, og hvilken cykeltype du synes bedst om. Den klassiske elcykel giver dig den bedste komfort, fordi du sidder oprejst. Den er velegnet til lidt kortere ture eller en hyggelig udflugt, når du ikke kører så hurtigt. Motoren sidder i forhjulet og hjælper med at sætte i gang, komme op ad bakker samt køre fremad i modvind. Cyklen er let at stige af og på med sin lave indstigning, hvilket er nyttigt ved gangbesvær. Den elektriske citybike er sporty og smart og giver dig mere fart på end den klassiske model. Mange hverdagscyklister vælger denne type. Den fås med forhjulsmotor eller centermotor og er bedre til de længere distancer. Den mere foroverbøjede stilling giver mindre vindmodstand, og den har udvendigt gear mere flere valgmuligheder end en klassisk model med indvendigt gear. For en børnefamilie på farten er en ladcykel måske løsningen, måske som alternativ til bil nummer to, eller endda en bil overhovedet i en større by, så man slipper for at skulle finde parkeringsplads. I den mere specielle afdeling kan du overveje en mountain­bike, racercykel eller gravel, der er beregnet til sport og motion, hvis du vil have det sjovt i skoven eller foretrækker mountainbikens legende kørestil. Kører du meget på grusveje, kan den være en fordel. Den er gerne udstyret med centermotor. Jeg vil igen understrege, at du skal tale med cykelhandleren for at finde den model og type, der passer til præcis dit behov.